വാക്സിനേഷനില് പുതുചരിത്രം ഇന്ത്യയില് 275 ദിവസങ്ങള് കൊണ്ട് 100 കോടി ഡോസ് വാക്സിന് വീഡിയോ കാണാം.. കൊറോണ വാക്സിനേഷനില് പുതുചരിത്രം കുറിച്ചിരിക്കുകയാണ് ഇന്ത്യ. 275 ദിവസങ്ങള് കൊണ്ട് 100 കോടി ഡോസ് വാക്സിന് വിതരണം ചെയ്ത് അഭിമാനനേട്ടം രാജ്യം സ്വന്തമാക്കി. ഡിസംബര് അവസാനത്തോടെ മാത്രം കൈവരിക്കുമെന്ന് പ്രതീക്ഷിച്ച ലക്ഷ്യം രണ്ടര മാസം മുമ്ബേ പൂര്ത്തീകരിച്ച് ലോകരാഷ്ട്രങ്ങളെ അത്ഭുതപ്പെടുത്തിയിരിക്കുന്നു നമ്മുടെ രാഷ്ട്രം. ഇന്ത്യയെപ്പോലുള്ള ഒരു മൂന്നാംലോക രാജ്യത്തിന് ഈനേട്ടം എങ്ങനെ സ്വന്തമാക്കാന് കഴിഞ്ഞുവെന്ന് ആലോചിച്ച് തലപുകയ്ക്കുകയാണ് ലോകത്തെ വന് സാമ്ബത്തിക ശക്തികള് പോലും. ഒക്ടോബര് 21ന് രാവിലെ 9.47ഓടെയാണ് രാജ്യത്ത് വാക്സിന് ഡോസുകളുടെ വിതരണം 100 കോടി പൂര്ത്തിയാക്കിയത്. നേട്ടത്തിന് പിന്നാലെ ആരോഗ്യപ്രവര്ത്തകരെ ആദരിക്കാന് പ്രധാനമന്ത്രി നരേന്ദ്രമോദി ഡല്ഹി ആര്എംഎല് ആശുപത്രിയിലെത്തി. വാക്സിനേഷന് നൂറുകോടി കടക്കുന്ന അവസരത്തില് പ്രധാനമന്ത്രിയുടെ നേതൃത്വത്തില് ആഘോഷ പരിപാടികള് സംഘടിപ്പിക്കുമെന്നാണ് വിവരം. ചെങ്കോട്ടയില് ദേശീയ പതാകയും ഉയര്ത്തുന്നുണ്ട്. 1,400 കിലോഗ്രാമോളം ഭാരം വരുന്ന ഏറ്റവും വലിയ ദേശീയ പതാകയാണ് ചെങ്കോട്ടയില് നടക്കുന്ന ചടങ്ങില് ഉയര്ത്തുകയെന്നാണ് റിപ്പോര്ട്ടുകള്. റെയില്വേയും ചരിത്ര നേട്ടത്തില് വിപുലമായ ആഘോഷപരിപാടികള് നടത്താന് നിശ്ചയിച്ചിട്ടുണ്ട്. രാജ്യത്തെ എല്ലാ ട്രെയിനുകളിലും വിമാനങ്ങളിലും കപ്പലുകളിലും നൂറ് കോടി നേട്ടത്തെ സംബന്ധിച്ചുള്ള അനൗണ്സ്മെന്റുകള് നടത്തും. വാക്സിനേഷന് നൂറ് കോടിയിലേക്ക് കടക്കുന്ന പശ്ചാത്തലത്തില് ഇതിനോടകം തന്നെ വാക്സിനേഷന് ഗീതം കേന്ദ്ര ആരോഗ്യമന്ത്രി മന്സുഖ് മാണ്ഡവ്യ പുറത്തിറക്കിയിരുന്നു. പ്രശസ്ത സംഗീത സംവിധായകന് പത്മശ്രീ കൈലാഷ് ഖേര് പാടിയ ഭാരത് കാ ടികാകരണ് എന്ന ഗാനമാണ് കേന്ദ്ര സര്ക്കാര് പുറത്തിറക്കിയത്. വാക്സിനേഷന് ആശങ്ക ഇല്ലാതാക്കുന്നതിനായി പെട്രോളിയം മന്ത്രാലയത്തിന്റെതാണ് വാക്സിനേഷന് ഗീതമെന്ന ആശയം. കൊറോണ വാക്സിന്റെ ഫലപ്രാപ്തിയെക്കുറിച്ച് ജനങ്ങളില് അവബോധം ഉണര്ത്തുകയാണ് ഉദ്ദേശ്യം. കഴിഞ്ഞ ജനുവരി 16നാണ് രാജ്യത്ത് വാക്സിനേഷന് ഡ്രൈവ് ആരംഭിച്ചത്. ആദ്യഘട്ടത്തില് 60 വയസ്സിന് മുകളിലുള്ളവര്ക്കായിരുന്നു വാക്സിനേഷന്. മാര്ച്ച് ഒന്ന് മുതല് രാജ്യത്തെമ്ബാടുമുള്ള 45 വയസ്സിന് മുകളിലുള്ളവര്ക്ക് വാക്സിന് ലഭ്യമാക്കി. മെയ് 1 മുതലാണ് 18 വയസ്സിന് മുകളിലുള്ളവര്ക്കും വാക്സിന് നല്കാന് അനുമതി നല്കിയത്. 18 വയസിന് മുകളിലുള്ളവരില് 75 ശതമാനം പേര്ക്ക് ആദ്യ ഡോസും 31 ശതമാനം പേര്ക്ക് രണ്ട് ഡോസും നല്കി. സെക്കന്റില് 700 ഡോസ് വാക്സിന് ഡോസുകള് രാജ്യത്ത് നല്കിക്കൊണ്ടിരിക്കുന്നു എന്നാണ് കണക്ക്. എട്ട് സംസ്ഥാനങ്ങള് വാക്സിനേഷനില് ആറ് കോടി ഡോസ് എന്ന നേട്ടവും സ്വന്തമാക്കിയിട്ടുണ്ട്. ഉത്തര്പ്രദേശിലാണ് ഏറ്റവും കൂടുതല് വാക്സിന് വിതരണം ചെയ്തിട്ടുള്ളത്. 12.08 കോടി ഡോസുകള്. മഹാരാഷ്ട്രയില് 9.23 കോടി, പശ്ചിമ ബംഗാളില് 6.82 കോടി, ഗുജറാത്തില് 6.73 കോടി, മധ്യപ്രദേശില് 6.67 കോടി, ബിഹാറില് 6.30 കോടി, കര്ണ്ണാടകയില് 6.13 കോടി, രാജസ്ഥാനില് 6.07 കോടി എന്നിങ്ങനെയാണ് വിവിധ സംസ്ഥാനങ്ങളിലെ വാക്സിനേഷന് കണക്ക്. ലോകത്ത് ചൈന മാത്രമാണ് ഇതുവരെ നൂറു കോടിയിലധികം ഡോസ് വാക്സിനുകള് വിതരണം ചെയ്തിട്ടുള്ളത്. പ്രതിരോധ മരുന്നിനോടുള്ള വിമുഖത മാറ്റാനായി നടത്തിയ സുദീര്ഘമായ ക്യാമ്ബയിനുകള് കൊറോണ വാക്സിനെതിരെ നടക്കുന്ന തെറ്റായ പ്രചാരണങ്ങളും അപവാദങ്ങളും തടയുന്നതിന് സഹായിച്ചിരുന്നു. വാക്സിനേഷന് തുടങ്ങുന്നതിന് മുമ്ബ് തന്നെ രാജ്യത്ത് ബോധവത്കരണം ആരംഭിച്ചു. ശാസ്ത്രീയവും ആധികാരികവുമായ കാര്യങ്ങള് ആളുകളിലെത്തിച്ചു. സാമൂഹിക മാദ്ധ്യമങ്ങള് കൃത്യമായി നിരീക്ഷിച്ച് അപവാദ പ്രചാരണങ്ങള് തടഞ്ഞു. ഒടുവില് പ്രതീക്ഷിച്ചതിലും ഒന്നരമാസം മുമ്ബ് 100 കോടി ഡോസ് വാക്സിന് വിതരണം പൂര്ത്തിയാക്കിയിരിക്കുകയാണ് ഇന്ത്യ. അഭിമാനമാണ്, ആത്മ നിര്ഭരമാണ് ഭാരതം. മനുഷ്യരാശി കൊറോണ ഭീതിയില് വിറങ്ങലിച്ചു നിന്നപ്പോള്, ലോകത്തിന് മൃതസഞ്ജീവനിയായി മാറിയ നമ്മുടെ രാഷ്ട്രം.